මිය ගොස් ඇත්තේ පනාගොඩ කෙම්පයාහේන ප්‍රදේශයේ පදිංචි දහසය හැවිරිදි චලන ධනුෂ්ක නැමැති කොළඹ මහානාම විදුහලේ සිසුවෙකු වේ.දන්සැල දීම සඳහා මුදල් එකතු කිරීම පිළිබඳ සාකච්ඡා කිරීමට අසල්වාසි නිවසකට රැස්වූ අවස්ථාවේදී ඇති බහින්බස්වීමකදී එක් සිසුවෙකු එම නිවසේ තිබූ පාන් කැපීමට ගන්නා පිහියක ආධාරයෙන් මිය ගිය සිසුවාගේ නලලට හා මුහුණට ඇනීමෙන් පසු හෝමාගම රෝහලට ඇතුලත් කර ඇත.අනතුරුව වැඩිදුර ප්‍රතිකාර සඳහා කොළඹ ජාතික රෝහලට ඇතුළත් කර ප්‍රතිකාර ගනිමින් සිටියදී (අද 07) අලුයම 4.00ට පමණ මිය ගොස් ඇතැයි පොලිසිය වැඩිදුරටත් පැවසීය.සිද්ධිය සම්බන්ධයෙන් අත්අඩංගුවට ගනු ලැබූ සිසුවා මිය ගිය සිසුවාගේ පාසලේ එකම පන්තියේ අධ්‍යාපනය හදාරන සිසුවෙකු වේ.සිද්ධිය වූ ස්ථානයට පැමිණි හෝමාගම අතිරේක දිසා විනිසුරු හා මහේස්ත්‍රාත් වයි.ආර්.ඩී. නෙළුම්දෙණිය මහතා මහේස්ත්‍රාත් පරීක්ෂණය ආරම්භ කළේය.කොළඹ (දකුණ) නුගේගොඩ දිසාව භාර නියෝජ්‍ය පොලිස්පති සුමිත් එදිරිසිංහ නුගේගොඩ කොට්ඨාසය භාර ජ්‍යෙෂ්ඨ පොලිස් අධිකාරී මර්වින් වික්‍රමසිංහ යන මහත්වරුන්ගේ උපදෙස් මත හෝමාගම (දකුණ) පොලිස් අධිකාරී ඩී.එස්. සේනාපති මහතාගේ මෙහෙයවීම යටතේ අතුරුගිරිය පොලිසිය වැඩිදුර පරීක්ෂණපවත්වයි..